Συντεταγμένες: 4°56′35″S 39°9′20″E﻿ / ﻿4.94306°S 39.15556°E﻿ / -4.94306; 39.15556

Απρίλιος 1915: Το *Rubens* ξεφεύγει προς τον Κόλπο της Μάνζα.
Ο **Κόλπος της Μάνζα** (αγγλικά: *Manza Bay*), βρίσκεται στις ακτές της σημερινής Τανζανίας. Απέχει περίπου 16 χλμ. από την πόλη της Τάνγκα.

Περιγραφή
---------

Το μέγιστο μήκος του κόλπου είναι 9 χλμ. και το μέγιστο πλάτος του 8 χλμ.

Κατά το 1900, στο βόρειο άκρο του κόλπου, υπήρχε ένα χωριό που αριθμούσε περίπου 700 κατοίκους, το οποίο ήταν σε ένα επίπεδο ύψωμα γης περίπου 3 μέτρα πάνω από τον ορμίσκο. Ο κόλπος είχε αρκετό νερό μόνο στην άμπωτη προκειμένου να είναι πλεύσιμος από τα ντάουζ (*dhows*). Οι κάτοικοι, επί το πλείστον Ινδοί έμποροι, εξήγαγαν προϊόντα από τη Μάνζα προς τη Ζανζιβάρη.

Ιστορικό
--------

Το δρομολόγιο του βοηθητικού σκάφους *Rubens* (*Blockade runner A*) από το Βιλχελμσχάφεν στον Κόλπο της Μάνζα στη Γερμανική Ανατολική Αφρική (Φεβρουάριος 1915 - Απρίλιος 1915).
Κατά τη διάρκεια του Πρώτου Παγκοσμίου Πολέμου στην Ανατολική Αφρική, ο κόλπος απέκτησε στρατιωτική ιστορική σημασία με την άφιξη του Γερμανικού πλοίου *Kronborg* (το αιχμαλωτισμένο Βρετανικό βοηθητικό σκάφος *Rubens*). Το *Rubens* με Κυβερνήτη τον Ανθυποπλοίαρχο *Christiansen*, είχε φορτώσει όπλα και πυρομαχικά για την αμυντική δύναμη στη Γερμανική Ανατολική Αφρική καθώς και άνθρακα για το ελαφρύ καταδρομικό *Königsberg*. Λίγο πριν φτάσει στο λιμάνι της Τάνγκα, πυροβολήθηκε από τον Βρετανικό καταδρομικό *HMS Hyacinth*. Έκτοτε, το *HMS Hyacinth* σταμάτησε της βολές, εξαιτίας μιας βλάβης στη μηχανή του, έτσι, το *Rubens* κατόρθωσε και ξέφυγε στον Κόλπο της Μάνζα, όπου όμως προσκόλλησε στα αβαθή ύδατα του κόλπου. Παρά τις βολές και την υγρασία, οι Γερμανοί κατάφεραν να διασώσουν ένα σημαντικό τμήμα του φορτίου. Έως το 1956, το ναυάγιο ευρίσκετο στον Κόλπο της Μάνζα.

Τον Ιούνιο του 1916 Βρετανικά αποικιακά στρατεύματα αποβιβάστηκαν στον κόλπο και κατέλαβαν τη λωρίδα γης πλησίον.

Κατά τη διάρκεια του Δευτέρου Παγκοσμίου Πολέμου, στον Κόλπο της Μάνζα, κατασκευάστηκαν από το Βασιλικό Ναυτικό, στρατιωτικές εγκαταστάσεις. Χρησιμοποιώντας την ηλεκτρολογία και θαλάσσιες νάρκες, οι Βρετανοί επιχείρησαν να παγιδεύσουν υποβρύχια των δυνάμεων του Άξονα.

Δείτε επίσης
------------

* Περιφέρεια Τάνγκα
* Περιοχή Μουχέζα
* Τάνγκα
* Ναυμαχία στο Δέλτα του Ποταμού Ρουφίτζι

Σημειώσεις
----------

1. ↑  Το *dhow* [προφέρεται: ντάου (*dāw*), πληθ.: ντάουζ (*dhows*), αραβικά: داو], είναι η γενική ονομασία αριθμού παραδοσιακών ιστιοπλοϊκών σκαφών (καϊκιών), άνευ καρίνας, με έναν ή περισσότερους ιστούς. Συνήθως, με ένα τριγωνικό ιστίο πάνω σε μια μακρυά κυλινδρική δοκό υπό γωνία 45° προς τον κεντρικό ιστό, το οποίο χρησιμοποιείται στην περιοχή της Ερυθράς Θάλασσας και του Ινδικού Ωκεανού. Οι απόψεις των ιστορικών διίστανται ως προς το αν το *dhow* εφευρέθηκε από τους Άραβες ή τους Ινδούς. Ταξιδεύουν με τη βοήθεια των πανιών τους, δυο φορές το χρόνο, την εποχή που πνέουν οι μουσώνες και χρησιμοποιούνται κυρίως για τη μεταφορά βαριών ειδών, όπως φρούτα, πόσιμο νερό ή άλλων βαριών εμπορευμάτων, κατά μήκος των ακτών της Ανατολικής Αραβίας (Αραβικά κράτη του Περσικού Κόλπου), της Ανατολικής Αφρικής, την Υεμένη και την παράκτια Νότια Ασία (Πακιστάν, Ινδία, Μπανγκλαντές). Το πλήρωμά του κυμαίνεται ανάλογα με το μέγεθός τους από 12 έως και 30 άτομα.
2. ↑   Οι άνδρες του φον Λέτοβ-Φόρμπεκ, τελικά κατόρθωσαν να διασώσουν από το ναυάγιο:

	* 293 τυφέκια
	* 375.00 σφαίρες
	* 1 πεδινό πυροβόλο
	* 4 οπλοπολυβόλα
	* 100 κιβώτια με βλήματα των 105 mm (για το καταδρομικό *SMS Königsberg*)
	* 150 κιβώτια με βλήματα των 88 mm (για τον φον Λέτοβ-Φόρμπεκ)
	* 40 σκηνές
	* στεγνή πυρίτιδα, στολές, κρασιά, λικέρ.

Παραπομπές σημειώσεων
1. ↑  Briggs, Philip. «Dhows of the Swahili coast». *Zanzibar Travel Guide*. Ανακτήθηκε στις 6 Σεπτεμβρίου 2012.
2. ↑  «The History & construction of the dhow». Nabataea. Ανακτήθηκε στις 6 Σεπτεμβρίου 2012.
3. ↑  Edwin P. Hoyt (1981). «The Great East African Battle». *Guerilla, Colonel Von Lettow-Vorbeck and Germany's East African Empire* (PDF). New York, USA: MacMillan Publishing Co. Inc. σελ. 461.

Παραπομπές
----------

1. ↑  *GEOnet Names Server*. 11  Ιουνίου 2018. -2567981.
2. 1 2 3 4  
Edwin P.Hoyt (1981). «The Great East African Battle». *Guerilla, Colonel Von Lettow-Vorbeck and Germany's East African Empire* (PDF). New York, USA: MacMillan Publishing Co. Inc. σελ. 461.

Εξωτερικοί σύνδεσμοι
--------------------

* (Αγγλικά) Royal Navy Harbour Defences – Manza Bay, Tanzania